
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1654 

29 Νοεμβρίου 2005 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Ιδρύσεις Τεχνικών Επαγγελματικών Εκπαιδευτηρίων 

(Τ.Ε.Ε.). 1 

Έγκριση και κατανομή υπερωριακής εργασίας σε 
τακτικούς υπαλλήλους της Κεντρικής Υπηρεσίας 
του Γεωτεχνικού Επιμελητηρίου Ελλάδας (ΓΕΩΤ. 
Ε.Ε.) - Ν.Π.Δ.Δ. - εποπτείας Υπουργείου Αγροτι¬ 
κής Ανάπτυξης και Τροφίμων, για το β' εξάμηνο 

του έτους 2005. 2 

θέσπιση πρόσθετων μέτρων που αφορούν τη γρί¬ 
πη των πτηνών και τροποποίηση των αποφά¬ 
σεων του Υπουργού Αγροτικής Ανάπτυξης και 
Τροφίμων υπ’ αριθμ. 309756/10.10.2005 και 309760/ 

11.10.2005. 3 

Παράλληλη εισαγωγή φυτοπροστατευτικών 
προϊόντων. 4 


Α ΠΟΦΑΣΕΙ Σ 

Αριθμ. 126293/Δ4 (1) 

Ιδρύσεις Τεχνικών Επαγγελματικών Εκπαιδευτηρίων 
(Τ.Ε.Ε.). 

ΟΙ ΥΦΥΠΟΥΡΓΟΙ ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

1. Τις διατάξεις του άρθρου 4 του Ν. 2640/1998 «Δευ¬ 
τεροβάθμια Τεχνική - Επαγγελματική Εκπαίδευση και 
άλλες διατάξεις» (ΦΕΚ 206 Α'). 

2. Τις διατάξεις του άρθρου 6, παρ. 3. του ν. 2817/2000, 
περί« Εκπαίδευσης των Ατόμων με Ειδικές Εκπαιδευτι¬ 
κές Ανάγκες και Αλλες Διατάξεις». (ΦΕΚ 78Α'). 

3. Την υπ’ αριθμ. 37876/ΣΤ5/26.4.2004, κοινή απόφαση 
του Πρωθυπουργού και της Υπουργού Εθνικής Παι¬ 
δείας και Θρησκευμάτων «Καθορισμός αρμοδιοτήτων 
των Υφυπουργών Εθνικής Παιδείας και Θρησκευμάτων» 
(ΦΕΚ 608 Β') 

4. Την υπ’ αριθμ. 37930/ΔΙΘΕ 1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ 1432 Β'). 


5. Τ ις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 

6. Τ ις προτάσεις των Διευθύνσεων Δευτεροβάθμιας 
Εκπαίδευσης καθώς επίσης και τις γνωμοδοτήσεις των 
οικείων Νομαρχιακών Συμβουλίων. 

7. Την υπ’ αριθμ. ΔΙΔΚ/Φ1/2/6139/23.3.2004 κοινή απόφα¬ 
ση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης «Καθορισμός 
Αρμοδιοτήτων των Υφυπουργών Δημόσιας Διοίκησης 
και Αποκέντρωσης» (ΦΕΚ 527Β'). 

8. Το γεγονός ότι από την απόφαση αυτή προκαλείται 
δαπάνη ύψους 225.968,00 ευρώ για το τρέχον οικονο¬ 
μικό έτος και 53.904,00 ευρώ περίπου για καθένα από 
τα πέντε επόμενα οικονομικά έτη. 

Η δαπάνη 8.368,00 ευρώ (επίδομα θέσης και επίδομα 
ειδικής απασχόλησης) για το τρέχον οικονομικό έτος 
2005 θα αντιμετωπιστεί από πιστώσεις του κρατικού 
προϋπολογισμού. (Ε.Φ. 19.220 ΚΑΕ 0227). 

Η εκ 25.104,00 ευρώ ετήσια δαπάνη (επίδομα θέσης 
και επίδομα ειδικής απασχόλησης) για καθένα από τα 
πέντε (5) επόμενα οικονομικά έτη, θα αντιμετωπιστεί με 
την πρόβλεψη και εγγραφή ισόποσης πίστωσης στον 
Κ.Α.Ε. 0227 του Ε.Φ. 19-220 του ΥΠ.Ε.Π.Θ. στον κατ’ έτος 
προϋπολογισμό ενός εκάστου των πέντε (5) επόμενων 
οικονομικών ετών. 

Η εκ 9.600,00 ευρώ δαπάνη για τα λειτουργικά έξοδα 
για το τρέχον οικονομικό έτος 2005 καθώς και η εκ 
28.800,00 ευρώ ετήσια δαπάνη (λειτουργικά έξοδα) για 
καθένα από τα πέντε (5) επόμενα οικονομικά έτη, θα 
βαρύνουν τους προϋπολογισμούς των οικείων Ο.Τ.Α. και 
θα καλύπτονται από τους ΚΑΠ. 

Η εκ 208.000,00 ευρώ δαπάνη για τον εξοπλισμό τρέ¬ 
χοντος οικονομικού έτους 2005 θα αντιμετωπιστεί από 
πιστώσεις του προϋπολογισμού χρήσης 2005 του Ο.Σ.Κ., 
αποφασίζουμε: 

Ιδρύονται από το σχολικό έτος 2005-2006 τέσσερα (4) 
Τεχνικά Επαγγελματικά Εκπαιδευτήρια (Τ.Ε.Ε.) με τους 
παρακάτω τομείς και ειδικότητες». 

1. Δ/νση Δευτεροβάθμιας Εκπαίδευσης Ν. Χανίων. 

Γραφείο Τεχνικής Επαγ/κης Εκπ/σης. 

Εσπερινό ΤΕΕ Χανίων με τομείς και ειδικότητες: 

Τομέας Μηχανολογικός με τις ειδικότητες: - Θερμικών 
και Υδραυλικών Εγκαταστάσεων (α' κύκλου). 

Μηχανών και Συστημάτων Αυτοκινήτου (α' κύκλου). 

Ψυκτικών Εγκαταστάσεων και Κλιματισμού (α' κύ¬ 
κλου). 

- Συντηρητών Κεντρικής Θέρμανσης (β' κύκλου). 

- Μηχανών και Συστημάτων Αυτοκινήτου (β' κύκλου) 
Ψυκτικών Εγκαταστάσεων και Κλιματισμού (β' κύκλου). 

Τομέας Ηλεκτρολογικός με τις ειδικότητες: 

- Ηλεκτρολογικών Εγκαταστάσεων κτιρίων( α’ κύ¬ 
κλου). 

- Ηλεκτρολογικών Συστημάτων Αυτοκινήτου (α' κύ¬ 
κλου). 

- Εγκαταστάσεων Κτιρίων και Βιομηχανικών Χώρων 
(β' κύκλου). 

- Ηλεκτρομηχανικών Συστημάτων και Αυτοματισμού 
(β' κύκλου). 

- Τομέας Υγείας και Πρόνοιας με τις ειδικότητες: 

- Βοηθών Ιατρικών-Βιολογικών Ακτινολογικών Εργα¬ 
στηρίων και Φαρμακείων (α' κύκλου). 

- Βοηθών Νοσηλευτών (α' κύκλου). 

- Βοηθών Ιατρικών και Βιολογικών Εργαστηρίων (β' 
κύκλου) 

- Βοηθών Νοσηλευτών (β' κύκλου). 

Τομέας Πληροφορικής-Δικτύων Η/Υ με τις ειδικότη¬ 
τες: 

- Υποστήριξης συστημάτων υπολογιστών (α' κύκλου) 

- Υποστήριξης συστημάτων εφαρμογών και δικτύων 
υπολογιστών (β' κύκλου) 

Τομέας Αισθητικής- Κομμωτικής με τις ειδικότητες: 

- Αισθητικής Τέχνης (α' κύκλου) 

- Κομμωτικής Τ έχνης (α' κύκλου) 

- Αισθητικής Τ έχνης (β' κύκλου) 

- Κομμωτικής Τ έχνης (β' κύκλου) 

2. Δ/νση Δευτεροβάθμιας Εκπ/σης Ν. Ροδόπης. 

Εσπερινό Τ.Ε.Ε. Κομοτηνής με τομείς και ειδικότητες: 

Τομέας Μηχανολογικός με τις ειδικότητες: 

Μηχανών και Συστημάτων Αυτοκινήτου (α' κύκλου) 

- Θερμικών και Υδραυλικών Εγκαταστάσεων (α' κύ¬ 
κλου) 

- Μηχανών και Συστημάτων Αυτοκινήτου (β' κύκλου) 

- Συντηρητών Κεντρικής Θέρμανσης (β' κύκλου). 

Τ ομέας Ηλεκτρολογικός με τις ειδικότητες: 

- Ηλεκτρολογικών Εγκαταστάσεων Κτιρίων (α' κύ¬ 
κλου) 

- Εγκαταστάσεων Κτιρίων και Βιομηχανικών Χώρων 
(β' κύκλου) 

Τομέας Πληροφορικής-Δικτύων Η/Υ με τις ειδικότη¬ 
τες: 

Υποστήριξης Συστημάτων Υπολογιστών (α' κύκλου) 

- Υποστήριξης Συστημάτων Εφαρμογών και Δικτύων 
Υπολογιστών (β' κύκλου) 

Τ ομέας Αισθητικής-Κομμωτικής με τις ειδικότητες: 

- Αισθητικής Τ έχνης (α' κύκλου) 

- Κομμωτικής Τ έχνης (α' κύκλου) 

- Αισθητικής Τ έχνης (β' κύκλου) 

- Κομμωτικής Τ έχνης (β' κύκλου) 

3. Δ/νση Δευτεροβάθμιας Εκπαίδευσης Ν. Λασιθίου 
Εσπερινό Τ.Ε.Ε. Ιεράπετρας με τομείς και ειδικότητες: 

Ηλεκτρολογικός τομέας με τις ειδικότητες: 

Ηλεκτρολογικών Εγκαταστάσεων κτιρίων (α' κύκλου) 
Ηλεκτρολογικών συστημάτων αυτοκινήτου (α' κύκλου) 

- Εγκαταστάσεων κτιρίων και βιομηχανικών χώρων (β' 
κύκλου) 

- Ηλεκτρομηχανικών συστημάτων και Αυτοματισμών 
αυτοκινήτου (β' κύκλου). 


Τομέας Γεωπονίας, Τροφίμων και Περιβάλλοντος με 
τις ειδικότητες: 

- Επιχειρηματικής Γεωργίας (α' κύκλου) 

- Φυτικής Παραγωγής (β' κύκλου) 

Τομέας Οικονομίας και Διοίκησης με τις ειδικότη¬ 
τες: 

- Υπαλλήλων Οικονομικών Υπηρεσιών (α' κύκλου) 

- Υπαλλήλων Οικονομικών Υπηρεσιών (β' κύκλου). 

Τομέας Μηχανολογικός με τις ειδικότητες: 

- Ψυκτικών Εγκαταστάσεων και κλιματισμού (α' κύ¬ 
κλου) 

- Ψυκτικών Εγκαταστάσεων και κλιματισμού (β' κύ¬ 
κλου) 

- Θερμικών και Υδραυλικών Εγκαταστάσεων (α' κύ¬ 
κλου) Θερμικών και Υδραυλικών Εγκαταστάσεων (β' 
κύκλου) 

- Συντηρητών Κεντρικής Θέρμανσης (β' κύκλου). 

Τομέας Πληροφορικής-Δικτύων Η/Υ με τις ειδικότη¬ 
τες: 

- Υποστήριξη συστημάτων υπολογιστών (α' κύκλου) 

- Υποστήριξη συστημάτων εφαρμογών και δικτύων 
υπολογιστών (β' κύκλου). 

4. Δ/νση Δευτεροβάθμιας Εκπαίδευσης Ν.Α. Ανατολι¬ 
κής Αττικής-Γραφείο Τ.Ε.Ε. 

3° Εσπερινό Τ.Ε.Ε. Αχαρνών με τομείς και ειδικότη¬ 
τες: 

Τομέας Πληροφορικής με ειδικότητα: 

Υποστήριξης Συστημάτων Υπολογιστών (α' κύκλου) 
Τομέας Υγείας και Πρόνοιας με τις ειδικότητες: 

- Βοηθών Βρεφονηπιοκόμων (α' κύκλου) 

- Κοινωνικών φροντιστών (α' κύκλου). 

Τομέας Μηχανολογικός με την ειδικότητα: 

- Θερμικών και Υδραυλικών Εγκαταστάσεων (α' κύ¬ 
κλου). 

Τ ομέας Ηλεκτρολογικός με την ειδικότητα: 

- Ηλεκτρολογικών Εγκαταστάσεων Κτιρίων, (α' κύ¬ 
κλου). 

Η απόφαση αυτή να δημοσιευθεί στην Εφημερίδα της 
Κυβερνήσεως.. 

Αθήνα, 10 Νοεμβρίου 2005 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠΟΣΤ. ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΚΑΛΟΣ 
-♦- 

Αριθ. 308235 (2) 

Έγκριση και κατανομή υπερωριακής εργασίας σε τα¬ 
κτικούς υπαλλήλους της Κεντρικής Υπηρεσίας του 
Γεωτεχνικού Επιμελητηρίου Ελλάδας (ΓΕΩΤ.Ε.Ε.) - 
Ν.Π.Δ.Δ. - εποπτείας Υπουργείου Αγροτικής Ανά¬ 
πτυξης και Τροφίμων, για το β' εξάμηνο του έτους 
2005. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 16 του ν. 3205/2003 (ΦΕΚ 297 Α') «Μι- 
σθολογικές ρυθμίσεις λειτουργών και υπαλλήλων του 
Δημοσίου, Ν.Π.Δ.Δ. και Ο.Τ.Α., μονίμων στελεχών των 
Ενόπλων Δυνάμεων και αντιστοίχων της Ελληνικής 

Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις». 

β) Του ν.δ. 943/1971 (ΦΕΚ 141 Α') «Περί ιδρύσεως Γεω¬ 
τεχνικού Επιμελητηρίου Ελλάδος» όπως τροποποιήθηκε 
με το ν. 1474/1984 (ΦΕΚ 128 Α'). 

γ) Του άρθρου 90 του π.δ. 63/2005 (ΦΕΚ 98 Α') «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα». 

2. Το απόσπασμα πρακτικών της 8.9.2005, δωδέκατης 
συνεδρίασης του Διοικητικού Συμβουλίου του Γεωτε¬ 
χνικού Επιμελητηρίου Ελλάδας, που μας διαβιβάστηκε 
με το υπ’ αριθμ. 3143/15.9.2005 έγγραφο. 

3. Το γεγονός ότι από την εφαρμογή των διατάξεων 
της απόφασης αυτής προκαλείται δαπάνη σε βάρος 
του προϋπολογισμού του ΓΕΩΤΕΕ ποσού 4.200,00 ΕΥΡΩ 
περίπου για το β' εξάμηνο του έτους 2005, που θα 
καλυφθεί από τις εγγεγραμμένες στον προϋπολογι¬ 
σμό του ΓΕΩΤΕΕ πιστώσεις έτους 2005 με Κ.Α. 0261, 
αποφασίζουμε: 

1) Εγκρίνουμε την υπερωριακή με αμοιβή εργασία και 
την κατανομή της σε έντεκα (11) τακτικούς υπαλλή¬ 
λους (5 της κατηγορίας Π.Ε.2 της κατηγορίας Τ.Ε.3 της 
κατηγορίας Δ.Ε.1 της κατηγορίας Υ.Ε.) της Κεντρικής 
Υπηρεσίας του Γεωτεχνικού Επιμελητηρίου Ελλάδας 
(ΓΕΩΤ.Ε.Ε.) - Ν.Π.Δ.Δ. - εποπτείας Υπουργείου Αγροτικής 
Ανάπτυξης και Τροφίμων, που θα απασχοληθούν υπε- 
ρωριακά το β' εξάμηνο του έτους 2005, μέχρι ογδόντα 
(80) ώρες συνολικά για κάθε υπάλληλο, σε εφαρμογή 
του Προεδρικού Διατάγματος 344/2000 «Άσκηση του 
επαγγέλματος του Γεωτεχνικού» για την αντιμετώπιση 
εκτάκτων υπηρεσιακών αναγκών (έκδοση δελτίων ταυ¬ 
τότητας, έκδοση αδειών άσκησης επαγγέλματος, κατάρ¬ 
τιση του μητρώου απασχόλησης γεωτεχνικών κ.λ.π.). 

2) Η απογευματινή υπερωριακή απασχόληση θα εκτε- 
λείται όλες τις εργάσιμες ημέρες της εβδομάδας ανά¬ 
λογα με τις υπηρεσιακές ανάγκες, μετά το πέρας του 
κανονικού ωραρίου και μέχρι 22ας ώρας. 

3) Για την παραπάνω υπερωριακή απογευματινή απα¬ 
σχόληση καταβάλλεται αποζημίωση σύμφωνα με τις 
διατάξεις του άρθρου 16 του ν. 3205/2003. 

4) Υπεύθυνος για την παρακολούθηση και τον έλεγχο 
της πραγματικής παροχής της υπερωριακής απασχό¬ 
λησης ορίζεται ο Διευθυντής του ΓΕΩΤ.Ε.Ε. 

5) Η απόφαση αυτή ισχύει ένα μήνα πριν τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 2005 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθ. 309873 (3) 

Θέσπιση πρόσθετων μέτρων που αφορούν τη γρίπη 
των πτηνών και τροποποίηση των αποφάσεων του 
Υπουργού Αγροτικής Ανάπτυξης και Τροφίμων υπ’ 
αριθμ. 309756/10.10.2005 και 309760/11.10.2005. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Ι.Τις διατάξεις: 

α. του άρθρου 1 του π.δ/τος 133/1992 (Α' 66)« Επιβολή 


υγειονομικών και λοιπών μέτρων για την προστασία και 
εξυγίανση της Κτηνοτροφίας από λοιμώδη και παρα- 
σιτικά νοσήματα», 

β. του άρθρου 2 του π.δ/τος 211/1992 (Α' 100) «Όροι 
υγειονομικού ελέγχου που διέπουν τις συναλλαγές με 
άλλα Κράτη-Μέλη των Ευρωπαϊκών Κοινοτήτων (Ε.Κ.) 
και τις εισαγωγές από τρίτες χώρες πουλερικών και 
αυγών επώασης, σε συμμόρφωση προς την Οδηγία 
90/539/ΕΟΚ του Συμβουλίου» όπως ισχύει, 

γ. του άρθρου 2 του π.δ/τος 224/1998 (Α' 175) «Υγει¬ 
ονομικά μέτρα για τον έλεγχο και την καταπολέμηση 
της σαλμονέλλωσης των πτηνών και άλλες διατάξεις» 
όπως ισχύει, 

δ. του π.δ 31/1995 (Α' 25), «Θέσπιση μέτρων για την κα¬ 
ταπολέμηση της γρίππης των ορνίθων σε συμμόρφωση 
προς την οδηγία 92/40/ΕΘΚ του Συμβουλίου», 

ε. της απόφασης του Υπ. Αγρ. Αν. κ' Τροφίμων με 
αριθ. 279719/19.11.2004 (Β' 1760) «Εφαρμογή σχεδίων επεί¬ 
γουσας επέμβασης για τη γρίππη των ορνίθων και την 
ψευδοπανώλη των πτηνών». 

2. Την απόφαση του Υπ. Αγρ. Αν. κ' Τροφίμων υπ’ αριθμ. 
309760/11.10.2005 «Εφαρμογή Προγράμματος Επιζωοτιο- 
λογικής Διερεύνησης της γρίπης των Ορνίθων». 

3. Την απόφαση του Υπ. Αγρ. Αν. κ' Τροφίμων υπ’ 
αριθμ. 309756/10.10.2005 «Εφαρμογή Προγράμματος Επι- 
ζωοτιολογικής Διερεύνησης της σαλμονέλλωσης στα 
ορνίθια κρεοπαραγωγής». 

4. Το άρθρο 24 του π.δ. 420/1993 (Α' 179) «Κτηνιατρικοί 
έλεγχοι στα ζώντα ζώα και προϊόντα ζωϊκής προέλευσης 
στις συναλλαγές μεταξύ της Ελλάδος και των άλλων 
κρατών μελών για την υλοποίηση της Εσωτερικής Αγο¬ 
ράς και στις εισαγωγές αυτών στην Ελλάδα από τρίτες 
χώρες σε συμμόρφωση προς τις Οδηγίες 89/662/ΕΟΚ, 
90/425/ΕΟΚ (όσον αφορά τους κτηνιατρικούς ελέγχους) 
90/675/ΕΟΚ και 91/496/ΕΟΚ του Συμβουλίου όπως ισχύ¬ 
ουν. 

5. Τις αποφάσεις της Επιτροπής της Ε.Ε.: α)2005/464/ 
ΕΚ και την τροποποιητική αυτής 2005/726/ΕΚ για την 
εφαρμογή των προγραμμάτων επιτήρησης για τη γρίπη 
των πτηνών σε πουλερικά και άγρια πτηνά, β) 2005/732/ 
ΕΚ για την έγκριση προγραμμάτων για την εφαρμογή 
των ερευνών των κρατών μελών όσον αφορά τη γρίπη 
των πτηνών σε πουλερικά και άγρια πτηνά κατά τη 
διάρκεια του 2005 και για τον καθορισμό κανόνων υπο¬ 
βολής εκθέσεων και επιλεξιμότητας για την κοινοτική 
χρηματική συνδρομή όσον αφορά τις δαπάνες εφαρ¬ 
μογής των εν λόγω προγραμμάτων, γ) 2005/734/ΕΚ και 
την τροποποιητική αυτής 2005/745/ΕΚ για τη θέσπιση 
μέτρων βιοασφάλειας με σκοπό τη μείωση του κινδύνου 
μετάδοσης της υψηλής παθογονικότητας γρίπης των 
πτηνών που προκαλείται από τον υπότυπο Η5Ν1 του ιού 
της γρίπης τύπου Α, από τα άγρια πτηνά στα πουλερικά 
και σε άλλα πτηνά σε αιχμαλωσία, καθώς και για την 
πρόβλεψη συστήματος έγκαιρης ανίχνευσης στις ιδι¬ 
αίτερα ευπρόσβλητες περιοχές, δ) 2005/731/ΕΚ για τον 
καθορισμό πρόσθετων απαιτήσεων για την επιτήρηση 
της γρίπης των ορνίθων στα άγρια πτηνά, ε) 2005/744/ 
ΕΚ για τον καθορισμό των απαιτήσεων για την πρόλη¬ 
ψη της γρίπης των πτηνών με υψηλή παθογονικότητα, 
που προκαλείται από τον υπότυπο Η5Ν1 του ιού της 
γρίπης τύπου Α σε ευαίσθητα πτηνά που φυλάσσονται 
σε ζωολογικούς κήπους. 

6. Την υπ’ αριθμ. 301509/19.11.2004 απόφαση «Μεταβί¬ 
βαση στους Γενικούς Γραμματείς, Γενικούς Διευθυντές, 
Διευθυντές και Τμηματάρχες του Υπουργείου Αγροτικής 
Ανάπτυξης και Τροφίμων της εξουσίας να υπογράφουν 
με εντολή Υφυπουργού» (Β' 1762). 

7. Την αναγκαιότητα θέσπισης πρόσθετων μέτρων 
προκειμένου να μειωθεί ο κίνδυνος εισόδου μέσω των 
αγρίων πτηνών της υψηλής παθογονικότητας γρίπης 
των πτηνών που προκαλείται από τον υπότυπο Η5Ν1 
του ιού της γρίπης τύπου Α, σε πτηνοτροφικές και άλ¬ 
λες εγκαταστάσεις όπου φυλάσσονται πτηνά και να 
ενισχυθούν τα μέτρα τα οποία ήδη εφαρμόζονται για 
την αντιμετώπιση αυτού του κινδύνου, 

8. Την αναγκαιότητα ανακατανομής των αρμοδιο¬ 
τήτων των Κέντρων Κτηνιατρικών Ιδρυμάτων Αθηνών 
και Θεσσαλονίκης και των Κτηνιατρικών Εργαστηρίων 
Χαλκίδας και Ιωαννίνων σχετικά με τα δείγματα πουλε¬ 
ρικών που εξετάζουν στα πλαίσια εφαρμογής διαφόρων 
προγραμμάτων, προκειμένου να είναι σε θέση να αντα- 
ποκριθούν στις αυξημένες απαιτήσεις που προκύπτουν 
από την εφαρμογή του προγράμματος επιζωοτιολογικής 
διερεύνησης της γρίπης των πτηνών, 

9. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Αρθρο 1 

Μέτρα βιοασφάλειας 

1. Οικόσιτα πουλερικά 

1.1 Απαγορεύεται η διατήρηση πουλερικών σε ανοι¬ 
χτούς χώρους (προαύλια, αυλές, αγρούς κλπ.) εκτροφών 
που βρίσκονται: 

- στις περιφέρειες Κεντρικής Μακεδονίας, Βορείου 
και Νοτίου Αιγαίου και Ανατολικής Μακεδονίας και 
Θράκης, 

- στις Νομαρχιακές Αυτοδιοικήσεις Ιωαννίνων, Αρτας, 
Εύβοιας, Βοιωτίας, Κορινθίας, Ανατολικής και Δυτικής 
Αττικής και 

- σε περιοχές της χώρας που βρίσκονται σε απόσταση 
ίση ή μικρότερη των 5 χιλιομέτρων από υγροβιότοπους, 
ποταμούς, λίμνες και κάθε είδους υδατοσυλλογές που 
είναι δυνατό να αποτελούν τόπους συγκέντρωσης απο¬ 
δημητικών πτηνών. 

1.2 Τα πουλερικά της παραγράφου 1.1 πρέπει να δια¬ 
τηρούνται αποκλειστικά στους κλειστούς χώρους των 
εγκαταστάσεών τους, τα ανοίγματα των οποίων πρέ¬ 
πει να καλύπτονται από κατάλληλα προστατευτικά κα¬ 
λύμματα που θα αποκλείουν την επαφή των οικόσιτων 
πουλερικών με άγρια πτηνά. 

1.3 Τα πουλερικά οικοσίτων εκτροφών που βρίσκονται 
στις υπόλοιπες περιοχές της χώρας συνιστάται να δια¬ 
τηρούνται στους κλειστούς χώρους των εγκαταστάσεών 
τους, τα ανοίγματα των οποίων πρέπει να καλύπτο¬ 
νται από κατάλληλα προστατευτικά καλύμματα που 
θα αποκλείουν την επαφή των οικόσιτων πουλερικών 
με άγρια πτηνά 

1.4 Οι τυχόν εκτρεφόμενες πάπιες και χήνες των οι- 
κοσίτων εκτροφών πρέπει να διατηρούνται ξεχωριστά 
από άλλα είδη πουλερικών. 

1.5 Σε περιπτώσεις αυξημένης νοσηρότητας ή θνησι¬ 
μότητας των πουλερικών, οι κάτοχοί τους υποχρεούνται 
να ενημερώνουν αμέσως τις κτηνιατρικές αρχές και να 


προσκομίζουν σε αυτές τυχόν πρόσφατα θανόντα πτηνά 
για τη διενέργεια των απαραίτητων εξετάσεων. 

2. Πουλερικά συστηματικών εκμεταλλεύσεων 

2.1 Οι ιδιοκτήτες ή οι υπεύθυνοι συστηματικών εκμε¬ 
ταλλεύσεων κάθε είδους και κατηγορίας πουλερικών 
(αναπαραγωγής, κρεοπαραγωγής, αυγοπαραγωγής, 
εκκολαπτήρια) υποχρεούνται: 

- να τηρούν τις διατάξεις των παραγράφων 1.1 και 1.2 
της παρούσας, 

- να εφαρμόζουν κατάλληλα συστήματα ελέγχου των 
εκμεταλλεύσεών τους προκειμένου να αποτρέπεται η 
επαφή των εκτρεφομένων πουλερικών με τα άγρια πτη¬ 
νά ή άλλα οικόσιτα πουλερικά ή πτηνά, 

- να διατηρούν χωριστά τις τυχόν εκτρεφόμενες πά¬ 
πιες και χήνες των εκμεταλλεύσεών τους από τα άλλα 
είδη πουλερικών, 

- να περιορίζουν τις μετακινήσεις πουλερικών, άλλων 
πτηνών, οχημάτων και ατόμων στο εσωτερικό και με¬ 
ταξύ των εκμεταλλεύσεων, 

- να προστατεύουν τις εγκαταστάσεις παρασκευής 
ζωοτροφών τους καθώς και τα συστήματα παροχής τρο¬ 
φής και νερού από τυχόν προσεγγίσεις αγρίων πτηνών 
και άλλων ζώων (ποντίκια). Ειδικότερα, απαγορεύεται η 
χρήση πόσιμου νερού για τα εκτρεφόμενα πουλερικά, 
όταν αυτό προέρχεται από εξωτερικές δεξαμενές στις 
οποίες υπάρχει πρόσβαση σε άγρια πτηνά, 

- να διαθέτουν συστήματα απολύμανσης των εισερ¬ 
χομένων και εξερχομένων οχημάτων στις εισόδους των 
εκμεταλλεύσεών τους και λεκάνες απολύμανσης στις 
εισόδους των κτιρίων με απολυμαντικό υγρό που θα 
ανανεώνεται κάθε 24ωρο. 

2.2 Να εφαρμόζουν συστήματα έγκαιρης ανίχνευσης 
της γρίπης των πτηνών με την καθημερινή παρατήρηση 
και καθημερινή καταγραφή σε ειδικό βιβλίο ή μηχανο¬ 
γραφημένη εφαρμογή που θα διατηρούν, των παραμέ¬ 
τρων του Παραρτήματος της παρούσας. 

2.3 Οι ιδιοκτήτες ή οι υπεύθυνοι καθώς και οι κτηνία¬ 
τροι οι οποίοι επιβλέπουν τις συστηματικές εκμεταλλεύ¬ 
σεις πουλερικών υποχρεούνται να αναφέρουν αμέσως 
στις αρμόδιες τοπικές Κτηνιατρικές Αρχές οποιαδήποτε 
μεταβολή των παραπάνω παραμέτρων του Παραρτή¬ 
ματος της παρούσας. 

3. Πουλερικά ελευθέρας βοσκής-βιολογικής εκτρο¬ 
φής 

3.1 Απαγορεύεται η διατήρηση των πουλερικών των 
εκμεταλλεύσεων ελευθέρας βοσκής και βιολογικής 
εκτροφής σε ανοιχτούς χώρους σε όλη την επικράτεια 
της χώρας. 

3.2 Οι ιδιοκτήτες ή οι υπεύθυνοι εκμεταλλεύσεων που¬ 
λερικών της παραγράφου 3.1 του παρόντος υποχρεού- 
νται να συμμορφώνονται με τις διατάξεις της παρ. 1.2, 
1.4,1.5, 2.1 και 2.2 του παρόντος. 

3.3 Οι ιδιοκτήτες ή οι υπεύθυνοι καθώς και οι κτηνί¬ 
ατροι οι οποίοι επιβλέπουν τις εκμεταλλεύσεις που¬ 
λερικών της παρούσας παραγράφου υποχρεούνται να 
συμμορφώνονται με τις υποχρεώσεις της παρ. 2.3 του 
παρόντος. 

4. Αγρια πτηνά 

4.1 Οι τοπικές δασικές αρχές, τα μέλη κυνηγετικών, 
ορνιθολογικών και άλλων οργανώσεων υποχρεούνται 
να γνωστοποιούν στις τοπικές κτηνιατρικές αρχές τη 
διαπίστωση τυχόν μη φυσιολογικής θνησιμότητας ή αξι- 

οσημείωτες εστίες ασθένειας για τα άγρια πτηνά και 
ιδίως τα υδρόβια άγρια πτηνά. 

4.2 Απαγορεύεται η χρήση πτηνών των τάξεων 
ΑπεθΝίοπτιβε και Οά&ΐ'αάιϋίοΐ'πίθδ ως δολώματα στη δι¬ 
άρκεια του κυνηγιού πτηνών. 

Αρθρο 2 

Μέτρα προστασίας πτηνών ζωολογικών κήπων, 
καταστημάτων πώλησης πτηνών και πουλερικών 
και πουλερικών και πτηνών σε λαϊκές αγορές 

1. Κάθε εγκατάσταση στην οποία διατηρούνται πτηνά, 
όπως αυτά καθορίζονται στο άρθρο 2 της υπ’ αριθμ. 
2005/744/ΕΚ απόφασης της Επιτροπής της Ε.Ε. και τα 
καταστήματα πώλησης πτηνών και πουλερικών, υποχρε- 
ούται στην άμεση λήψη μέτρων που θα μειώνουν τον 
κίνδυνο μετάδοσης της γρίπης των πτηνών στα διατη¬ 
ρούμενα σε αιχμαλωσία άγρια πτηνά (μόνιμη διατήρηση 
των πτηνών σε κλωβούς όλα τα ανοίγματα και η οροφή 
των οποίων θα αποτρέπει την επαφή με άγρια πτηνά 
με τη χρήση κατάλληλων προστατευτικών μεταλλικών 
ή από άλλο υλικό κατασκευασμένων διχτυών με μικρό 
άνοιγμα, ή άλλων μέσων που θα επιτυγχάνουν αυτό 
το σκοπό). 

2. Η εφαρμογή προγραμμάτων εμβολιασμών κατά 
της γρίπης των πτηνών σε πτηνά που διατηρούνται σε 
εγκαταστάσεις του άρθρου 2 της υπ’ αριθμ. 2005/744/ΕΚ 
απόφασης της Ε.Ε. απαγορεύεται. 

3. Μετά από εκτίμηση του κινδύνου, η Γενική Διεύθυν¬ 
ση Κτηνιατρικής του Υπουργείου Αγροτικής Ανάπτυξης 
και Τροφίμων, μπορεί να αποφασίσει την εφαρμογή 
εμβολιασμών κατά της γρίπης των πτηνών σε ευαίσθητα 
πτηνά της παρ. 2 του παρόντος. 

4. Απαγορεύεται η συγκέντρωση πουλερικών και άλ¬ 
λων πτηνών σε υπαίθριες αγορές, θεάματα, εκθέσεις 
και πολιτιστικές εκδηλώσεις. 

5. Κατ’ εξαίρεση, μετά από ευνοϊκή έκβαση της αξιολό¬ 
γησης του κινδύνου που διενεργεί η αρμόδια νομαρχια¬ 
κού επιπέδου κτηνιατρική αρχή, μπορεί να επιτραπεί η 
συγκέντρωση πουλερικών και άλλων πτηνών σε χώρους 
της παρ. 4 του παρόντος, εφ’ όσον τηρούνται οι παρα¬ 
κάτω ελάχιστες προϋποθέσεις: 

α) διενεργούνται σε κλειστούς και φυλασσόμενους 
χώρους, 

β) τα πτηνά προέρχονται από ελεγχόμενες εγκατα¬ 
στάσεις και είναι δυνατή η ταυτοποίησή τους, 

γ) η περιοχή δεν βρίσκεται σε ζώνη στην οποία εφαρ¬ 
μόζονται περιοριστικά μέτρα, 

δ) τηρούνται οι κανόνες υγείας των ζώων και τα μέτρα 
βιοασφάλειας καθ’ όλη τη διάρκεια διεξαγωγής τους. 

Αρθρο 3 

Μεταφορά και διακίνηση πουλερικών, 
απολυμάνσεις μεταφορικών μέσων 

1. Απαγορεύεται η διακίνηση και διάθεση ορνιθίων 
για εμπορία για οικόσιτες εκτροφές καθώς και άλλων 
πουλερικών που έχουν περαιώσει την παραγωγική τους 
ζωή στις περιοχές της παραγράφου 1.1 του άρθρου 1 
της παρούσας. 

2. Η χρονική διάρκεια της χορηγούμενης άδειας διακί¬ 
νησης στα ορνίθια και πουλερικά της παραγράφου 1 του 
παρόντος στις επιτρεπόμενες περιοχές, περιορίζεται σε 
3 ημέρες και δεν επιτρέπεται η παράτασή της. 

3. Οι Κτηνιατρικές Υπηρεσίες των νομαρχιακών αυ¬ 


τοδιοικήσεων σε κάθε έλεγχο που διενεργούν προ της 
φόρτωσης ή εκφόρτωσης ή κατά τη μεταφορά που¬ 
λερικών πρέπει να ζητούν και να διαπιστώνουν την 
ύπαρξη σχετικού αποδεικτικού εγγράφου καθαρισμού 
και απολύμανσης του οχήματος μεταφοράς και να δι¬ 
ενεργούν επισταμένο έλεγχο για τυχόν εμφανή στοι¬ 
χεία από προηγούμενη φόρτωση, υπολείμματα φτερών, 
κόπρου κλπ. που προδίδουν την απουσία καθαρισμού 
και απολύμανσης. 

4. Όταν κατά τους ελέγχους της παρ. 3 του παρό¬ 
ντος διαπιστώνεται απουσία αποδεικτικών στοιχείων 
ή εμφανή στοιχεία μη διενεργηθείσας απολύμανσης 
σύμφωνα με το άρθρο 15 του π.δ/τος 211/1992 (Α' 100), η 
μεταφορά πρέπει να απαγορεύεται και να επιβάλλονται 
οι προβλεπόμενες στις ισχύουσες διατάξεις διοικητικές 
κυρώσεις. 

Αρθρο 4 

Τροποποίηση Αποφάσεων του Υπ. Αγρ. Ανάπτυξης 
και Τροφίμων 

1. Η υπ’ αριθμ. 309760/11.10.2005 απόφαση του Υπ. Αγρ. 
Ανάπτυξης και Τροφίμων «Εφαρμογή προγράμματος 
επιζωοτιολογικής διερεύνησης της γρίπης των ορνίθων» 
τροποποιείται ως εξής: 

α) Η παράγραφος 2 του άρθρου 3 αντικαθίσταται 
ως εξής: 

«2. Εθνικό Εργαστήριο Αναφοράς για τη Γρίπη των 
Ορνίθων (Ινστιτούτο Λοιμωδών και Παρασιτικών Νο¬ 
σημάτων του Κέντρου Κτηνιατρικών Ιδρυμάτων Θεσ¬ 
σαλονίκης): Είναι αρμόδιο για τη συγκέντρωση των 
αποστελλομένων δειγμάτων παπιών και χηνών από όλη 
την επικράτεια και δειγμάτων του μέρους Β' του Παρ/ 
τος 1 της παρούσας από τους υγροβιότοπους Εβρου, 
Βιστωνίδας, Νέστου, Κερκίνης, Βόλβης και Κορώνειας, 
τη διενέργεια των απαιτουμένων κλινικών και εργα¬ 
στηριακών εξετάσεων για την ανίχνευση της Γρίπης 
των Ορνίθων, την καθημερινή υποβολή των στοιχείων 
και αποτελεσμάτων στην Δ/νση Υγείας των Ζώων του 
Υπουργείου Αγροτικής Ανάπτυξης και Τροφίμων και 
την αποστολή των θετικών για τη Γρίπη των Ορνίθων 
δειγμάτων στο Κοινοτικό Εργαστήριο Αναφοράς για 
τη Γρίπη των Ορνίθων με ταυτόχρονη ενημέρωση του 
φορέα της παραγράφου 1 του παρόντος άρθρου». 

β) Η παράγραφος 4 του άρθρου 3 αντικαθίσταται 
ως εξής: 

«Δ/νσεις Κτηνιατρικής των Νομαρχιακών Αυτοδιοική¬ 
σεων: Είναι αρμόδιες για τη λήψη των δειγμάτων σύμ¬ 
φωνα με το Παράρτημα 1 της παρούσας, την αποστολή 
τους στο Εθνικό Εργαστήριο Αναφοράς για τη Γρίπη 
των Ορνίθων ή στο Τμήμα Παθολογίας Πτηνών του Κέ¬ 
ντρου Κτηνιατρικών Ιδρυμάτων Αθηνών και τη σύνταξη 
των σχετικών διαβιβαστικών εγγράφων, σύμφωνα με το 
Παράρτημα 2 της παρούσας». 

γ) Στο άρθρο 3 προστίθενται παράγραφοι 5, 6 και 7 
ως εξής: ^ 

ί) «5. Τμήμα Παθολογίας Πτηνών του Κέντρου Κτηνια¬ 
τρικών Ιδρυμάτων Αθηνών: Είναι αρμόδιο για τη συγκέ¬ 
ντρωση των αποστελλομένων από τους λοιπούς εκτός 
της παρ. 2 του παρόντος υγροβιότοπους δειγμάτων 
του μέρους Β του Παρ/τος 1 της παρούσας, τη διενέρ¬ 
γεια των απαιτουμένων κλινικών και εργαστηριακών 
εξετάσεων για την ανίχνευση της Γ ριπής των Ορνίθων, 
την καθημερινή υποβολή των στοιχείων και αποτελε- 

σμάτων στην Δ/νση Υγείας των Ζώων του Υπουργείου 
Αγροτικής Ανάπτυξης και Τροφίμων και την αποστολή 
των θετικών για τη Γρίπη των Ορνίθων δειγμάτων στο 
Εθνικό Εργαστήριο Αναφοράς για τη Γ ρίπη των Ορνίθων 
με ταυτόχρονη ενημέρωση του φορέα της παραγράφου 
1 του παρόντος άρθρου». 

ϋ) «6. Κτηνιατρικό Εργαστήριο Χαλκίδας: Είναι αρμόδιο 
για τη συγκέντρωση των αποστελλομένων αιμοδειγ- 
μάτων από τις Δ/νσεις Κτηνιατρικής Αττικής, Βοιωτίας, 
Εύβοιας, Αρκαδίας και Λακωνίας, τη διενέργεια των 
απαιτουμένων εργαστηριακών εξετάσεων για την ανί¬ 
χνευση της Γρίπης των Ορνίθων και την καθημερινή 
υποβολή των στοιχείων και αποτελεσμάτων στη Δ/νση 
Υγείας των Ζώων του Υπουργείου Αγροτικής Ανάπτυξης 
και Τροφίμων» 

ίϋ) «7. Κτηνιατρικό Εργαστήριο Ιωαννίνων: Είναι αρμόδιο 
για τη συγκέντρωση των αποστελλομένων αιμοδειγμά- 
των από τις λοιπές εκτός των αναφερομένων στο σημ. 
6. του παρόντος Δ/νσεις Κτηνιατρικής, τη διενέργεια 
των απαιτουμένων εργαστηριακών εξετάσεων για την 
ανίχνευση της Γρίπης των Ορνίθων και την καθημερινή 
υποβολή των στοιχείων και αποτελεσμάτων στην Δ/νση 
Υγείας των Ζώων του Υπουργείου Αγροτικής Ανάπτυξης 
και Τροφίμων». 

δ) Στο Παράρτημα 1: 

ί) στην παράγραφο Α.1 προστίθεται υποπαράγραφος 
Α.1.4 ως εξής: 

«Α.1.4. Τα λαμβανόμενα σύμφωνα με τον Πίνακα της 
υποπαρ. Α.1.3 αιμοδείγματα αποστέλλονταί: 

- στο Κτηνιατρικό Εργαστήριο Χαλκίδας, εφ’ όσον 
προέρχονται από τις Δ/νσεις Κτηνιατρικής Αττικής, Βοι¬ 
ωτίας, Εύβοιας, Αρκαδίας και Λακωνίας, 

- στο Κτηνιατρικό Εργαστήριο Ιωαννίνων, εφ’ όσον 
προέρχονται από τις υπόλοιπες Δ/νσεις Κτηνιατρικής 
του Πίνακα». 

μ) στο τέλος των παραγράφων Α.2 και Α.3 προστίθεται 
το εξής κείμενο: 

«Τα δείγματα αίματος που λαμβάνονται σύμφωνα με 
την παρούσα υποπαράγραφο, αποστέλλονταί στο Κτη¬ 
νιατρικό Εργαστήριο Ιωαννίνων». 

μι) στο τέλος της υποπαραγράφου Α.4 προστίθεται 
το εξής κείμενο: 

«Τα δείγματα αίματος που λαμβάνονται σύμφωνα με 
το παρόν σημείο, αποστέλλονταί στο Κτηνιατρικό Ερ¬ 
γαστήριο Ιωαννίνων. Τα δείγματα παπιών και χηνών 
αποστέλλονταί στο Εθνικό Εργαστήριο Αναφοράς για 
τη γρίπη των πτηνών». 

ίν) Στο μέρος Β προστίθενται παράγραφοι Β.6 και 
Β.7 ως εξής: 

«Β.6. ΚΑΤΑΝΟΜΗ ΔΕΙΓΜΑΤΩΝ 

Τα δείγματα που παρόντος μέρους Β. κατανέμονται 
ως εξής: 

- τα δείγματα που λαμβάνονται από τους υγροβιότο¬ 
πους Εβρου, Βιστωνίδας, Νέστου, Κερκίνης, Βόλβης και 
Κορώνειας αποστέλλονταί στο ΚΚΙΘ - Εθνικό Εργαστή¬ 
ριο Αναφοράς για τη γρίπη των πτηνών 

- τα δείγματα που λαμβάνονται από τους υπόλοιπους 
υγροβιότοπους αποστέλλονταί στο ΚΚΙΑ - Τμήμα Πα¬ 
θολογίας Πτηνών. 

Β.7 ΛΟΙΠΑ ΔΕΙΓΜΑΤΑ 

Λοιπά δείγματα (αιμοδείγματα, ζώντα ή νεκρά πτηνά, 
βύσματα αμάρας) τα οποία λαμβάνονται από πτηνά 
προσκομιζόμενα από ιδιώτες και για τα οποία οι αρμό¬ 


διες Κτηνιατρικές Αρχές, μετά τη διενέργεια των ανα¬ 
γκαίων κλινικών και ανατομοπαθολογικών εξετάσεων, 
διαπιστώνουν ότι χρήζουν περαιτέρω διερεύνησης, απο- 
στέλλονται στο ΚΚΙΘ - Εθνικό Εργαστήριο Αναφοράς 
για τη γρίπη των πτηνών.» 

ν) Το μέρος Γ. αντικαθίσταται ως εξής: 

«Γ. ΣΥΣΚΕΥΑΣΙΑ, ΑΠΟΣΤΟΛΗ ΚΑΙ ΕΞΕΤΑΣΗ ΔΕΙΓΜΑ¬ 
ΤΩΝ 

Όλα τα δείγματα πρέπει να ταυτοποιούνται με την 
αναγραφή της ημερομηνίας δειγματοληψίας και τα στοι¬ 
χεία της εκτροφής και της περιοχής συλλογής. Πρέπει 
να συσκευάζονται με κατάλληλο τρόπο με ευθύνη των 
αρμοδίων Κτηνιατρικών Αρχών, να αποθηκεύονται και 
να μεταφέρονται στο αρμόδιο Κτηνιατρικό Εργαστήριο 
σε θερμοκρασία 1°-4° Ο εντός 48 ωρών. Εάν η μεταφορά 
τους δεν είναι δυνατή εντός 48 ωρών, πρέπει να απο¬ 
θηκεύονται και να μεταφέρονται μέσα σε ξηρό πάγο σε 
θερμοκρασία -70° Ο. 

Τα δείγματα αποστέλλονταί συνοδευόμενα από το δι¬ 
αβιβαστικό έγγραφο, ο τύπος του οποίου περιγράφεται 
στο μέρος Α του Παραρτήματος 2 της παρούσας. 

Τα δείγματα εξετάζονται σύμφωνα με τη διαδικασία 
που προβλέπεται στο μέρος Ε του Παραρτήματος της 
απόφασης 2005/464/ΕΚ. 

Εκτός των αναφερομένων για τη γρίπη των πτηνών 
ελέγχων, τα Εθνικά Εργαστήρια για τη γρίπη και την 
ψευδοπανώλη των πτηνών υποβάλουν 50 από τα προ- 
σκομισθέντα δείγματα πτηνών, αντιπροσωπευτικά για 
τις περιοχές και τα είδη, σε παράλληλο έλεγχο για την 
Ψευδοπανώλη των Πτηνών (π.χ. 5 δείγματα από κάθε 
υγροβιότοπο)». 

2. Η υπ’ αριθμ. 309756/10.10.2005 απόφαση Υπ. Αγρ. 
Ανάπτυξης και Τροφίμων «Εφαρμογή Προγράμματος 
Επιζωοτιολογικής Διερεύνησης της σαλμονέλλωσης στα 
ορνίθια κρεοπαραγωγής» τροποποιείται ως εξής: 

α)Το σημ. 2.1 του άρθρου 2 αντικαθίσταται ως εξής: 

«2.1. Κτηνιατρικό Εργαστήριο Ιωαννίνων: Είναι αρμόδιο 
για τη συγκέντρωση των αποστελλομένων δειγμάτων 
από τις συμμετέχουσες στο Πρόγραμμα Δ/νσεις Κτη¬ 
νιατρικής γεωγραφικής αρμοδιότητάς του σύμφωνα με 
την παρ. 2. 2 του παρόντος άρθρου και τη διενέργεια 
σε αυτά των απαιτουμένων εργαστηριακών εξετάσεων 
για την ανίχνευση της σαλμονέλλας, την κατά μήνα 
υποβολή των στοιχείων και αποτελεσμάτων στην Δ/νση 
Υγείας των Ζώων του Υπουργείου Αγροτικής Ανάπτυξης 
και Τροφίμων και την αποστολή των θετικών για την 
σαλμονέλλωση καλλιεργειών στο Εθνικό Εργαστήριο 
Σαλμονελλών». 

β) Το σημ. 2.2 του άρθρου 2 αντικαθίσταται ως εξής: 

«2.2. Για τους σκοπούς του Προγράμματος η γεωγρα¬ 
φική αρμοδιότητα του φορέα της παραγράφου 2.1 του 
παρόντος άρθρου και οι συμμετέχουσες στο Πρόγραμμα 
Δ/νσεις Κτηνιατρικής των Ν.Α καθορίζονται ως εξής: 

- Κτην. Εργ/ριο Χαλκίδας: Δ/νσεις Κτην/κής: Αττικής, 
Εύβοιας, Βοιωτίας, Αρκαδίας, Λακωνίας. 

- Κτην. Εργ/ριο Ιωαννίνων: Λοιπές Δ/νσεις Κτην/κής». 

γ)Το σημ. 2.3 του άρθρου 2 αντικαθίσταται ως εξής: 

«2.3. Κτηνιατρικό Εργαστήριο Χαλκίδας: Είναι αρμόδιο 

για τη συγκέντρωση των αποστελλομένων δειγμάτων 
από τις Δ/νσεις Κτηνιατρικής των Ν.Α γεωγραφικής αρ¬ 
μοδιότητάς του και τη διενέργεια σε αυτά των απαι- 
τουμένων εργαστηριακών εξετάσεων για την ανίχνευση 
και οροτυποποίηση της σαλμονέλλας, την κατά μήνα 

υποβολή των στοιχείων και αποτελεσμάτων στη Δ/νση 
Υγείας των Ζώων του Υπουργείου Αγροτικής Ανάπτυξης 
και Τροφίμων, την οροτυποποίηση των θετικών για την 
σαλμονέλλωση καλλιεργειών που του αποστέλλονται 
από το Κτ. Εργαστήριο Ιωαννίνων και την κατά μήνα 
αποστολή των αποτελεσμάτων οροτυποποίησης στους 
φορείς που του αποστέλλουν τις καλλιέργειες σαλμο- 
νελλών και στο Υπουργείο Αγροτικής Ανάπτυξης και 
Τροφίμων». 

δ) Το σημείο 3 του άρθρου 2 αντικαθίσταται ως 
εξής: 

«3. Οι συμμετέχουσες στο Πρόγραμμα Δ/νσεις Κτηνια¬ 
τρικής των Ν.Α είναι αρμόδιες για τη λήψη των δειγμά¬ 
των, την αποστολή τους στα Κτηνιατρικά Εργαστήρια 
που τους αντιστοιχούν γεωγραφικά σύμφωνα με την 
παρ. 2.2 του παρόντος, τη σύνταξη των σχετικών διαβι¬ 
βαστικών εγγράφων και την υποβολή των τριμηνιαίων 
καταστάσεων στατιστικών στοιχείων προς τη Δ/νση 
Υγείας Ζώων του Υπουργείου Αγροτικής Ανάπτυξης 
και Τροφίμων. 

Για το σκοπό αυτό ορίζεται ένας υπεύθυνος συντο¬ 
νιστής του προγράμματος σε επίπεδο νομού». 

ε) Όλες οι αναφορές για τα Κέντρα Κτηνιατρικών 
Ιδρυμάτων Αθηνών και Θεσσαλονίκης στα Παραρτήματα 
διαγράφονται. 

στ) Η τελευταία φράση της πέμπτης παραγράφου του 
Παραρτήματος 6 αντικαθίσταται ως εξής: 

«Τα καλύμματα προηγουμένως πρέπει να έχουν υγραν- 
θεί με φυσιολογικό ορό». 

ζ) Στο Παράρτημα 7: 

ί) Στην αρχή προστίθεται η φράση: 

«Τα δείγματα θα πρέπει να φυλάσσονται σε ψύξη μέ¬ 
χρι την εξέταση και όχι περισσότερο από 48 ώρες μετά 
τη λήψη τους». 

ϋ )Η παράγραφος «Οι περιέκτες των δειγμάτων μετά 
την άφιξή τους θα πρέπει να απολυμαίνονται με ψεκα¬ 
σμό με οινόπνευμα 70% και να αφεθούν για τουλάχι¬ 
στον 1 λεπτό πριν προστεθούν 225 ΘΘ ΒυίίθΓθά Ρθρίοηθ 
ννείθΓ» διαγράφεται. 

ιϋ) Στο σημείο 1. Περιγραφή της μεθόδου προστίθεται 
η φράση: 

«Οι περιέκτες των δειγμάτων μετά την άφιξή τους 
πρέπει να απολυμαίνονται με ψεκασμό με οινόπνευμα 
70% και να αφεθούν για τουλάχιστον 1 λεπτό πριν προ¬ 
στεθούν 225 ΘΘ ΒυίίθΓθά ΡβρΙοηβ \Λ/31θγ». 

μι) Στην αρχή της παραγράφου "1η φάση - Προεμπλου- 
τισμός" προστίθενται τα εξής: 

«Οι περιέκτες των δειγμάτων μετά την άφιξή τους 
στο εργαστήριο πρέπει να απολυμαίνονται με ψεκασμό 
με οινόπνευμα 70% και να αφεθούν για τουλάχιστον 
1 λεπτό. Μετά την παρέλευση του 1 λεπτού από τον 
ψεκασμό, προστίθενται 225 οο ΒυίίθΓθά Ρβρίοηβ \Λ/3ίβΓ 
θερμοκρασίας δωματίου, είτε απευθείας στους περιέ¬ 
κτες, αν αυτοί είναι δοχεία, ή, εάν έχουν χρησιμοποιηθεί 
πλαστικές σακούλες για τη μεταφορά των δειγμάτων, 
το περιεχόμενό τους αδειάζεται προσεκτικά σε κατάλ¬ 
ληλους για την εξέταση εργαστηριακούς περιέκτες, 
και προστίθενται τα 225 οο ΒυίίθΓθά ΡθρΙοηβ νναίθΓ. 
Αναδεύονται ελαφρά και τοποθετούνται στον κλίβανο 
για επώαση». 

Αρθρο 5 

1. Στην περίπτωση υποψίας γρίπης των πτηνών ή απο¬ 
μόνωσης ιού της γρίπης των πτηνών σε μεταναστευ- 


τικά ή άγρια πτηνά οι Διευθύνσεις Κτηνιατρικής των 
νομαρχιακών αυτοδιοικήσεων της χώρας υποχρεούνται 
να διεξαγάγουν επιζωοτιολογική διερεύνηση στις συ¬ 
στηματικές και οικόσιτες εκμεταλλεύσεις πουλερικών 
και σε εγκαταστάσεις άλλων πτηνών, για τη διαπίστω¬ 
ση της πιστής τήρησης των μέτρων βιοασφάλειας και 
ενδεχομένως να προβούν στη λήψη των αναγκαίων 
δειγμάτων για την έγκαιρη διάγνωση τυχόν ύπαρξης 
της ασθένειας. 

2. Στην περίπτωση υποψίας γρίπης των πτηνών ή απο¬ 
μόνωσης ιού της γρίπης των πτηνών σε διακοσμητικά ή 
ωδικά πτηνά, σε πτηνά ζωολογικών κήπων, πάρκων και 
άλλων εγκαταστάσεων οι Διευθύνσεις Κτηνιατρικής των 
νομαρχιακών αυτοδιοικήσεων της χώρας υποχρεούνται, 
με την επιφύλαξη του άρθρου 16, να εφαρμόζουν τα 
μέτρα που προβλέπονται στις διατάξεις των άρθρων 
4, 5, 7, 8,10 και 12 του π.δ/τος 31/1995 (Α' 25). 

Αρθρο 6 

Η υπ’ αριθμ. 309780/14.10.2005 απόφαση Υπ. Αγρ. Ανά¬ 
πτυξης και Τροφίμων καταργείται. 

ΠΑΡΑΡΤΗΜΑ 

Παράμετροι παρακολούθησης για την πρώϊμη ανίχνευ¬ 
ση παρουσίας γρίπης των πτηνών στις συστηματικές 
εκτροφές πουλερικών 

- Πτώση της ημερήσιας κατανάλωσης τροφής και νε¬ 
ρού μεγαλύτερη του 20%. 

- Πτώση της ημερήσιας παραγωγής αυγών μεγαλύ¬ 
τερη του 5% για χρονικό διάστημα μεγαλύτερο των 2 
ημερών. 

- Ποσοστό θνησιμότητας μεγαλύτερο του 3% σε μία 
εβδομάδα. 

- Τυχόν κλινικά συμπτώματα ή μετά θάνατον αλλοιώ¬ 
σεις που παραπέμπουν σε γρίπη των πτηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Νοεμβρίου 2005 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΟΝΤΟΣ 
-♦- 

Αριθ. 128416 (4) 

Παράλληλη εισαγωγή φυτοπροστατευτικών 
προϊόντων. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Την ιδρυτική συνθήκη της Ευρωπαϊκής Κοινότητας 
(άρθρο 30) 

2. Τις διατάξεις: 

α. Του π.δ. 115/15.5.1997 (Α' 104) για την «έγκριση, διάθε¬ 
ση στην αγορά και έλεγχο φυτοπροστατευτικών προϊό¬ 
ντων σε συμμόρφωση προς την οδηγία 91/414/ΕΟΚ του 
Συμβουλίου» όπως έχει συμπληρωθεί ή τροποποιηθεί. 

β. Του άρθρου 14 του ν. 721/1977 (Α' 298) όπως τροπο¬ 
ποιήθηκε με το άρθρο 8 του ν. 2732/1999 (Α' 154). 

3. Το συμβουλευτικό κείμενο της Ευρωπαϊκής Επιτρο¬ 
πής: 33ηοο/223/2000 Γβν.9/6.2.2001. 

4. Το άρθρο 90 του Κώδικα νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (ΦΕΚ 98 Α') και το 

γεγονός ότι από τις διατάξεις της παρούσας απόφα¬ 
σης δεν προκαλείται δαπάνη σε βάρος του Κρατικού 
Προϋπολογισμού. 

5. Την υπ’ αριθμ. Υ132/11.10.2004 (Β' 1533/14.10.2004) 
κοινή απόφαση του Πρωθυπουργού και του Υπουργού 
Αγροτικής Ανάπτυξης και Τροφίμων για «ανάθεση αρ¬ 
μοδιοτήτων στον Υφυπουργό Αγροτικής Ανάπτυξης και 
Τροφίμων Αλέξανδρο Κοντό», αποφασίζουμε: 

Αρθρο 1 

Σκοπός της παρούσας απόφασης είναι η απλούστευ- 
ση των διαδικασιών για την διευκόλυνση της παράλ¬ 
ληλης εισαγωγής των φυτοπροστατευτικών προϊόντων 
στη χώρα μας από χώρες της Ε.Ε. ή από χώρες του 
Ευρωπαϊκού Οικονομικού χώρου. 

Αρθρο 2 

Για τους σκοπούς της παρούσας απόφασης έχουν 
εφαρμογή οι κάτωθι ορισμοί: 

α) «προϊόν αναφοράς»: το ήδη εγκεκριμένο από την αρ¬ 
μόδια αρχή της χώρας μας φυτοπροστατευτικό προϊόν. 

β) «Κράτος Μέλος»: Είναι το Κράτος Μέλος της Ευ¬ 
ρωπαϊκής Κοινότητας ή Κράτος της Ευρωπαϊκής Ζώνης 
Ελευθέρων Συναλλαγών που έχει υπογράψει την συμ¬ 
φωνία για τον Ευρωπαϊκό Οικονομικό Χώρο. 

γ) «Πανομοιότυπο φυτοπροστατευτικό προϊόν»: Το 
προς εισαγωγή φυτοπροστατευτικό προϊόν θεωρείται 
πανομοιότυπο με το προϊόν αναφοράς όταν συνυπάρ¬ 
χουν τα εξής στοιχεία: 

γα) Το εισαγόμενο προϊόν και το «προϊόν αναφοράς» 
έχουν κοινή προέλευση, δηλαδή η δραστική ουσία και 
το τυποποιημένο προϊόν έχουν παρασκευασθεί από την 
ίδια εταιρεία ή από συνδεδεμένη επιχείρηση με την 
άδεια/έγκριση του αρχικού παρασκευαστή. 

γβ) Η εγγυημένη σύνθεση των προϊόντων «αναφοράς» 
και των εισαγομένων φυτοπροστατευτικών προϊόντων θα 
πρέπει να είναι η ίδια. Διαφοροποιήσεις από παρτίδα σε 
παρτίδα, όσον αφορά στο είδος και στην περιεκτικότητα 
των δρώντων συστατικών, που είναι αναμενόμενες κατά 
την διαδικασία παραγωγής, είναι αποδεκτές όταν είναι 
σύμφωνες με το «ΘΙΕΑΡ ΙοοίιηίοαΙ πιοηορΓερΙη Νο 5». 

Όσον αφορά στις βοηθητικές ουσίες των εισαγομένων 
φυτοπροστατευτικών προϊόντων, θα πρέπει να επιτρέ¬ 
πεται η χρήση τους στην Ε.Ε. 

γγ) Η δραστική ουσία θα πρέπει να έχει τις ίδιες προ¬ 
διαγραφές και κοινή προέλευση με αυτές της δραστικής 
ουσίας του «προϊόντος αναφοράς». 

δ) «Παράλληλη εισαγωγή» φυτοπροστατευτικού προϊ¬ 
όντος είναι η εισαγωγή και εμπορία στη χώρα μας φυ¬ 
τοπροστατευτικών προϊόντων , τα οποία είναι «πανο¬ 
μοιότυπα» με τα «προϊόντα αναφοράς». 

ε) «Αρμόδια Αρχή» για την διαπίστωση του «πανομοι¬ 
ότυπου» του εισαγομένου φυτοπροστατευτικού προϊό¬ 
ντος με το «προϊόν αναφοράς» και την εφαρμογή της 
παρούσας απόφασης είναι το Υπουργείο Αγροτικής 
Ανάπτυξης & Τροφίμων, Δ/νση Προστασίας Φυτικής 
Παραγωγής/Τμήμα Γεωργικών Φαρμάκων. 

Άρθρο 3 

1. Για να επιτραπεί η παράλληλη εισαγωγή και εμπο¬ 
ρία στη χώρα μας ενός φυτοπροστατευτικού προϊόντος, 
οι ενδιαφερόμενοι υποβάλλουν συμπληρωμένο το συ¬ 
νημμένο έντυπο - αίτησης Α1, το οποίο αποτελεί ανα¬ 


πόσπαστο μέρος της παρούσας, (μία αίτηση για κάθε 
προϊόν), στην αρμόδια αρχή συνοδευόμενο από: 

α) Δήλωση στην οποία να προσδιορίζεται η εμπορική 
ονομασία του προϊόντος αναφοράς και του προς εισα¬ 
γωγή προϊόντος. 

β) Δείγμα της ετικέτας όπως έχει εγκριθεί και ισχύ¬ 
ει στη χώρα προέλευσης, επίσημα μεταφρασμένη στα 
ελληνικά. 

γ) Τρία (3) αντίγραφα της προτεινόμενης ετικέτας στα 
ελληνικά η οποία είναι όμοια με το προϊόν αναφοράς. Η 
ετικέτα πρέπει να περιέχει όλες τις πληροφορίες που 
αναφέρονται στα άρθρα 15 και 16 του π.δ. 115/1997 και 
τα οποιαδήποτε μέτρα προφύλαξης ή κινδύνου να είναι 
τα ίδια με τα εγκεκριμένα για το προϊόν αναφοράς. 

δ) Αντίγραφο κατάθεσης παράβολου υπέρ του 
ΚΤΓΚ&Δ, ανερχόμενο σε 10% του παράβολου για το 
προϊόν αναφοράς, όπως ισχύει κατά την ημέρα υποβο¬ 
λής της αίτησης για χορήγηση της άδειας παράλληλης 
εισαγωγής. 

3. Τα μεγέθη συσκευασίας που προτείνονται στην 
αίτηση, πρέπει να είναι τα ίδια με αυτά του προϊόντος 
αναφοράς. Νέα μεγέθη συσκευασίας τα οποία δεν συ- 
μπεριλαμβάνονται στην έγκριση του προϊόντος αναφο¬ 
ράς θα αξιολογούνται από την Αρμόδια Αρχή. 

4. Η αρμόδια αρχή της χώρας μας μπορεί να ζητήσει 
πληροφορίες από την αρμόδια αρχή του Κράτους εξα¬ 
γωγής προκειμένου να διαπιστώσει την ομοιότητα με 
το προϊόν αναφοράς. 

5. Οι αιτήσεις διεκπεραιώνονται από την αρμόδια αρχή 
εντός σαράντα πέντε (45) εργασίμων ημερών από την 
ημερομηνία υποβολής τους, εφόσον ο φάκελος είναι 
πλήρης. 

6. Στις περιπτώσεις που το εισαγόμενο φυτοπροστα¬ 
τευτικό προϊόν δεν είναι «πανομοιότυπο» με το «προϊόν 
αναφοράς», η αρμόδια αρχή με απόφασή της απορρίπτει 
την αίτηση για την εισαγωγή του. Το καταβληθέν παρά¬ 
βολο δεν επιστρέφεται. Οι λόγοι της απόρριψης κοινο¬ 
ποιούνται στον ενδιαφερόμενο με κάθε νόμιμο μέσο. 

Αρθρο 4 

1. Στην περίπτωση που το εισαγόμενο φυτοπροστα¬ 
τευτικό προϊόν είναι «πανομοιότυπο» με το προϊόν ανα¬ 
φοράς, χορηγείται, με απόφαση του Γ ενικού Γ ραμματέα 
του Υπ. Αγροτικής Ανάπτυξης & Τροφίμων, άδεια πα¬ 
ράλληλης εισαγωγής που θα ισχύει όσο χρόνο ισχύει 
η άδεια του προϊόντος αναφοράς. 

2. Στις συσκευασίες των εισαγόμενων προϊόντων θα 
αναγράφεται η ένδειξη «άδεια παράλληλης εισαγω- 

γ ή ς »· ^ 

3. Εάν μία από τις εγκρίσεις, του προϊόντος αναφο¬ 
ράς ή του εισαγόμενου προϊόντος, πάψει να ισχύει ή 
τροποποιηθεί, τότε παύει να ισχύει η άδεια παράλληλης 
εισαγωγής ή τροποποιείται αναλόγως. 

Αρθρο 5 

Οι ισχύουσες διατάξεις περί εμπορίας, διακίνησης 
και αποθήκευσης των φυτοπροστατευτικών προϊόντων 
εφαρμόζονται και για τα παραλλήλως εισαγόμενο φυ- 
τοπροστατευτικά προϊόντα. 

Αρθρο 6 

Ο κάτοχος της άδειας παράλληλης εισαγωγής φυ- 
τοπροστατευτικού προϊόντος είναι υπεύθυνος για την 
κυκλοφορία του προϊόντος αυτού στην αγορά. 

Αρθρο 7 

Οι κυρώσεις των άρθρων 31 και 32 του ν. 721/1977 (Α' 
298), όπως το πρώτο άρθρο αντικαταστάθηκε και το 
δεύτερο προστέθηκε με το άρθρο 1 του ν. 2538/1977 (Α' 
242), επιβάλλονται ανάλογα και στους παραβάτες της 
παρούσας απόφασης. 

Αρθρο 8 

1. Ο κάτοχος της άδειας παράλληλης εισαγωγής ει- 
σαγόμενου φυτοπροστατευτικού προϊόντος υποβάλλει 
δήλωση ότι αναλαμβάνει την υποχρέωση να προσκο¬ 


μίσει άμεσα οποιαδήποτε στοιχεία περί δυσμενών επι¬ 
πτώσεων στον άνθρωπο, τα ζώα, τις καλλιέργειες ή το 
περιβάλλον, μόλις διαπιστωθούν. 

2. Οι άδειες της παρούσας απόφασης ανακαλούνται, 
αναστέλλονται ή τροποποιούνται σε οποιαδήποτε στιγ¬ 
μή εάν λόγοι ασφάλειας το επιβάλλουν. 

Αρθρο 9 

Από της δημοσιεύσεως της παρούσας παύει να ισχύει 
η υπ’ αριθμ. 96504/25.5.2000 (ΦΕΚ 706/Β77.6.2000) από¬ 
φαση του Υπ. Γεωργίας. 

ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΓΕΝΙΚΗ ΔΙΕΥΘΥΝΣΗ ΦΥΤΙΚΗΣ ΠΑΡΑΓΩΓΗΣ 

ΔΙΕΥΘΥΝΣΗ ΠΡΟΣΤΑΣΙΑΣ ΦΥΤΙΚΗΣ ΠΑΡΑΓΩΓΉΣ 

ΤΜΗΜΑ ΓΕΩΡΓΙΚΩΝ ΦΑΡΜΑΚΩΝ 

Συγγρού 150 

Ταχ.Κωδ.: 17671 Αθήνα 

Τηλέφωνο : 210 92 10 540 

Αίτηση για την άδεια παράλληλου εμπορίου εισαγόμενου φυτοπροστατευτικού 
προϊόντος όμοιου με ένα που έχει ήδη λάβει προσωρινή ή οριστική έγκριση 
σύμφωνα με την ελληνική νομοθεσία(ΠΔ 115/30.5.97) 

• Εάν έχετε οποιοδήποτε πρόβλημα στην συμπλήρωση · Παρακαλούμε όπως συμπληρώσετε την αίτηση 
του παρόντος έντυπου, παρακαλούμε όπως με ΚΕΦΑΛΑΙΑ ΓΡΑΜΜΑΤΑ και την 

επικοινωνήσετε με την αρμόδια αρχή στην παραπάνω αποστείλετε στην παραπάνω διεύθυνση 

διεύθυνση 

ΤΜΗΜΑ Α - Στοιχεία του αιτούντος 



Ονομ/πδινυμο 


Ταχ. Δ'νση 


Τηλέφωνο 



ΤΜΗΜΑ Β - Λεπτομέρειες για το προς εισαγωγή προϊόν 

2 . 


I. 


3. 


4. 


5. 


Χώρα προέλευσης/ 
παρασκευής 


Εμπορικό όνομα του σκευάσματος 
στην χώρα που διατίθεται στην 
αγορά 

Δραστική ουσία(ες) και 
περιεκτικότητα στο σκεύασμα 


Τύπος σκευάσματος 
(π.χ. βρέξιμη σκόνη κ.λ.π.) 

Ονομ/πώνυμο του παρασκευαστή 
ή του κατόχου της έγκρισης 
κυκλοφορίας 


Χώρα στην οποία 
διατίθεται στην 
αγορά 


Παρακαλούμε όπως επισυνάψετε ένα δείγμα της αρχικής ετικέτας 

ΤΜΗΜΑ Γ - Πληροφορίες για το εγκεκριμένο σκεύασμα με το οποίο ζητείται ομοιότητα 

I. Εμπορικό όνομα 


2. Ονομα του παρασκευαστή/ 
Διανομέα 

3. Αρ. Εγκρ. Κυκλοφορίας 


ΤΜΗΜΑ Δ - Απόδειξη της ομοιότητας 



ΙΗΜ.: Συμπληρωματικές πληροφορίες για την απόδειξη της ομοιότητας μπορεί να ζητηθούν σε οποιαδήποτε χρονική 
στιγμή. 

1 Ιαρακαλείσθε όπως εκθέσετε τους λόγους για τους οποίους πιστεύετε όη το σκεύασμα που περιγράφετε στο Τμήμα Β 
είναι όμοιο με το σκεύασμα στο Τμήμα Γ 


ΤΜΗΜΑ Ε - Πληροφορίες σχετικά με την συσκευασία και την σήμανση 



1. Όνομα και διεύθυνση του κατόχου της έγκρισης (εάν είναι διαφορετικός από τον αιτούντα) 


2 . 


3. 


Το προϊόν θα πωλείται στην Ελλάδα στην: 


Αρχική συσκευασία 


Νέα συσκευασία 


□ 


Πληροφορίες για το μέγεθος(η) 
του περιέκτη, τύπος(οι), 
σύνθεση, διάμετρος του 
στομίου κ.λ,π. 


Εάν το προϊόν ανασυσκευάζεται παρακαλούμε να αναφέρετε 
α) γιατί η ανασυσκευασία είναι απαραίτητη 


Παρακαλούμε να επισυνάψετε 3 σχέδια ετικέτας 

ΤΜΗΜΑ ΣΤ - Υπεύθυνη Δήλωση 


Α1 

"Ν 



Δηλώνω υπεύθυνα ότι ζητάω την άδεια σύμφωνα με την Υπ. Απόφαση.για το προϊόν που αναφέρεται στα 

Τμήματα Β και Ε παραπάνω. 

Δηλώνω υπεύθυνα ότι το προϊόν που θα διαθέσω στην αγορά δεν θα είναι άλλο από αυτό που περιγράφεται στο 
Τμήμα Β παραπάνω. 

Επίσης δηλώνω ότι αναλαμβάνω να προσκομίσω άμεσα οποιαδήποτε στοιχεία περί δυσμενών επιπτώσεων στον 
άνθρωπο, τα ζώα, τις καλλιέργειες ή το περιβάλλον. 


Υπογραφή 


Ημερομηνία 


ΠΡΟΣΟΧΗ 

Εάν εν γνώσει σας ή δηλώσετε ανακριβή στοιχεία, ή εκ προθέσεως δεν αναφέρετε πληροφορίες σχετικές με 
την αίτησή σας, μπορεί να υποστείτε τις συνέπειες του Νόμου _ 


Παρακαλούμε όπως επιστρέφετε την αίτηση συμπληρωμένη, μαζί με ένα διαβιβαστικό, δείγμα της αρχικής 
ετικέτας και 3 σχέδια ετικέτας στην αρμόδια αρχή στην διεύθυνση που αναφέρεται παραπάνω. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 14 Νοεμβρίου 2005 

Ο ΥΦΥΠΟΥΡΓΟΣ 

Α. ΚΟΝΤΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







